《游榴花洞》
明代·徐熥

逶逦群峰隐，纡回一径偏。空山残照里，古路断云边。

入壑疑无地，穿林觉有天。鹿眠松下坞，禽噪竹间泉。

芝草缘冈秀，榴花满洞然。莓苔寒细雨，桑柘隔孤烟。

但见山川旧，谁知陵谷迁。人皆迷汉姓，居是避秦年。

不记来时路，因𢬵世上缘。迟回未忍去，或恐过神仙。

作者简介：福建闽县人，字惟和。徐𤊹兄。万历四十六年举人。负才淹蹇，肆力诗歌。与弟徐𤊹并有才名，然𤊹以博学称，熥则以词采著。有《幔亭集》。